CELEX: 62016TN0652
Language: lv
Date: 2016-09-16 00:00:00
Title: Lieta T-652/16 P: Apelācijas sūdzība, ko par Civildienesta tiesas 2016. gada 21. jūlija spriedumu lietā F-136/15 HD/Parlaments 2016. gada 16. septembrī iesniedza HD

14.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 419/51
            
         Apelācijas sūdzība, ko par Civildienesta tiesas 2016. gada 21. jūlija spriedumu lietā F-136/15 HD/Parlaments 2016. gada 16. septembrī iesniedza HD
   
   (Lieta T-652/16 P)
   (2016/C 419/68)
   Tiesvedības valoda – franču
   
      Lietas dalībnieki
   
   
      Apelācijas sūdzības iesniedzēja: HD (Aach, Vācija) (pārstāvis – C. Bernard-Glanz, advokāts)
   
      Otrs lietas dalībnieks: Eiropas Parlaments
   
      Apelācijas sūdzības iesniedzējas prasījumi:
   
   
               —
            
            
               atzīt šo apelācijas sūdzību par pieņemamu;
            
         
               —
            
            
               atcelt Eiropas Savienības Civildienesta tiesas 2016. gada 21. jūlija spriedumu HD/Parlaments (F-136/15);
            
         
               —
            
            
               apmierināt viņas pirmajā instancē izvirzītos prasījumus par tiesību aktu atcelšanu;
            
         
               —
            
            
               piespriest Parlamentam atlīdzināt tiesāšanās izdevumus abās instancēs.
            
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzēja izvirza divus pamatus.
   
               1.
            
            
               Ar pirmo pamatu tiek apgalvots, ka ir sagrozīti fakti un pierādījumi, ir pieļauta acīmredzama kļūda vērtējumā un ir pārkāpta Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV 2001, L 8, 1. lpp.).
            
         
               2.
            
            
               Ar otro pamatu tiek apgalvots, ka pārsūdzētajā spriedumā nav norādīts pamatojums.